armvectores/hy_wikipedia_2023 huggingface dataset:
Տիմբիրաս

Տիմբիրաս  (պորտ.՝ Timbiras), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մտնում է Մարանիան նահանգի հարավարևմտյան կազմի մեջ։ Բնակչությունը կազմում է 26 132 մարդ` 2006 թվականի տվյալներով։ Գրավում է 1 486,48 կմ² տարածք։ Բնակչության խտությունը` 17,58 մարդ/կմ²։


== Պատմություն ==
Քաղաքը հիմնադրվել է 1920 թվականի ապրիլի 5-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 43.884.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝1679,32 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,524 (տվյալները ՄԱԿ-ի զարգացման ծրագրի)


== Ծանոթագրություններ ==
Լեսեմա

Լեսեմա (վրաց.՝ ლესემა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 820 մետր բարձրության վրա։ Շրջկենտրոն Լենտեխիից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 81 մարդ։


== Ծանոթագրություններ ==
Շուբինկա (Չեմրովկայի վտակ)

Անվան այլ կիրառումների համար տե՛ս՝ Շուբինկա (այլ կիրառումներ)Շուբինկա (Չեմրովկայի վտակ) (ռուս.՝ Шубинка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չեմրովկա գետի ձախ ափին։ Գետի երկարությունը 68 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100007736
Հիդրոլոգիական ուսումնասիրությունների կոդը - 115100773
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դեմենկի (գյուղ, Կոբելյակի շրջան)

Դեմենկի (ուկրաիներեն՝ Деменки), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Դեմենկի գյուղում բնակվում էր 568 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեյնան

Մեյնան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լեյք շրջան (Թենեսի)

Անվան այլ կիրառումների համար տե՛ս՝ Լեյք շրջան (այլ կիրառումներ)Լեյք շրջան (անգլ.՝ Lake County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 422 կմ² է, բնակչությունը՝ 7.954 մարդ (2000 թ. տվյալներով)։ Շրջկենտրոնն է Թիպտոնվիլ բնակավայրը։ Կազմավորվել է 1870 թ.։
(3898) Քուրլյուիս

(3898) Քուրլյուիս (անգլ.՝ Curlewis), աստերոիդ աստերոիդների հիմնական գոտում։ Հայտնաբերվել է 1981 թվականի սեպտեմբերի 26-ին Միքաել Քենդիի կողմից Բիքլիյում։
Միջին հեռավորությունը Արեգակից կազմում է 3,115152 ա. մ., առավելագույնը մոտենում է 2,6225 ա. մ. հեռավորության վրա և հեռանում 3,6078 ա. մ.։ Արեգակի շուրջ մեկ ամբողջական պտույտ է կատարում 2008,25 երկրային օրվա ընթացքում, իր ուղեծրով շարժվելով միջինում 0,179261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3898) Քուրլյուիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվան Դեմենև

Իվան Դեմենև  (ռուս.՝ Иван Никитич Деменев, 1892, Alexandrovsk - փետրվարի 9, 1920(1920-02-09)), հեղափոխական, մարտական ջոկատի կոմիսար, № 2 զրահագնացքի հրամանատար, 7-րդ Բանակի զրահային ուժերի կոմիսար։


== Կենսագրություն ==
Իվան Դեմենևը ծնվել է 1892 թվականին երկաթուղային ծառայողի ընտանիքում, Պերմի երկաթուղու Լունևսկու ճյուղի Կոպի կայարանում։ 10 տարեկանից հաճախել է Կիզել քաղաքի երկաթուղային դպրոցը։ Աշխատանքային գործունեությունը սկսել է 16 տարեկանից, ածխահանքում։  1911 թվականին ընտանիքը տեղափոխվում է Ուսոլսկ կայարան, որտեղ նա աշխատում է դեպոյում որպես խառատ, այնուհետև շոգեքարշի մեքենավարի օգնական։ 1913 թվականի վերջերից ծառայության է անցնում ցարական բանակում, Առաջին համաշխարհային պատերազմի սկսվելուց ուղարկվում է ռազմաճակատ։ Երեք անգամ վիրավորվում է, տեղավորվում Պետրոգրադի մոտ գտնվող հոսպիտալում, առողջանալուց հետո գործուղվում է Բալթիական նավատորմի հրետանային արհեստանոց որպես փականագործ։ Նավաստիների հետ միասին մասնակցում է Խորհրդային կարգերի հաստատման համար մղվող մարտերին։ 1918 թվականին, Ուսոլսկ կայարան վերադառնալուց հետո ընտրվում է մարտական ջոկատի կոմիսար։ Նշանակվում է № 2 զրահագնացքի հրամանատար, որը մարտնչում էր Կոլչակի դեմ, 3-րդ ռազմաճակատում Լիսվենսկի տեղամասում։ Զրահագնացքի ջոկատը բաղկացած էր 83 մարդուց։
1919 թվականին գործուղվում է Պետրոգրադ, որտեղ մասնակցում է Յուդենիչից քաղաքի պաշտպանությանը։ 1919 թվականի մարտին նշանակվում է զրահամեքենային ջոկատի հրամանատարի օգնական, հետագայում 7-րդ բանակի զրահային ուժերի կոմիսար։ Ընկել է  հերոսի մահով 1920 թվականի փետրվարի 9-ին Պետրոգրադի ռազմաճակատում։


== Հիշատակ ==
Բերեզնիկի քաղաքի երկաթուղային կայարանի շենքի վրա տեղադրված է հուշատախտակ Ի. Դեմենևի պատվին (հեղինակ  Գ. Պ. Կոնտարև, տեղադրման տարեթիվը`  31.10.1979), կայարանամերձ հրապարակից մինչև Եռանկյունաձև պուրակ ընկած փողոցը կոչվում է նրա անվամբ։ Կայարանամերձ հրապարակում 28.10.1978 թվականին տեղադրվել է  Զրահագնացքի մարտիկների հուշարձանը (հեղինակ` քանդակագործ  Գ. Պ. Կոնտարև, ճարտարապետ` Լ. Ֆուտլիկ)։


== Ծանոթագրություններ ==


== Արտաքին հղումներ ==
Михалев, Павел Спиридонович. «Бронепоезд проходит Балезино»
Постановление Администрации г. Березники от 17.06.1999 N 712 «О памятниках местного значения г. Березники»
[1] Archived 2016-04-24 at the Wayback Machine.
(6066) Հենդրիքս

(6066) Հենդրիքս (անգլ.՝ Hendricks), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 26-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,374556 ա. մ., առավելագույնը մոտենում է 1,7056 ա. մ. հեռավորության վրա և հեռանում 3,0435 ա. մ.։ Արեգակի շուրջ մեկ ամբողջական պտույտ է կատարում 1336,51 երկրային օրվա ընթացքում, իր ուղեծրով շարժվելով միջինում 0,269358 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6066) Հենդրիքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Sub pielea mea

"Sub pielea mea" (հայերեն՝ իմ մաշկի տակ, առավել հայտնի է որպես «Էրոինա»), երգ մոլդովական Carla's Dreams խմբի կողմից։ Երգը թողարկվել է 2016 թվականի մայիսին։


== Երգացանկ ==


== Տեսանյութ ==
Նկարահանումները կայացել են Քիշնևում, որը բեմադրել է ռեժիսոր Ռոման Բուրլական։ Նա նկարահանել է խմբի բոլոր տեսահոլովակները։ Տեսանյութը ներբեռնվել է Carla Dreams-ի պաշտոնական ՅուԹյուբյան ալիքում։ Տեսահոլովակն ունի ավելի քան 68.000.000 դիտում՝ 2017 թվականի հոկտեմբերի 28-ի դրությամբ։


== Թոփեր ==


== Չարթեր և հավաստագրում ==


=== Շաբաթվա չարթեր ===


== Ծանոթագրություններ ==
Թանցվութ

Tanzwut, գերմանական ռոք խումբ է, հանդես են գալիս Միջնադարյան մետալ և Ինդաստրիալ մետալ ոճերում։ Խմբի անվանումը հայերեն թարգմանվում է "Զայրույթի պար"։ Խումբը հիմնվել է 1998 թվականին Բեռլինում Corvus Corax ֆոլկ-խմբի անդամների կողմից։ 2012 թ. դրությամբ խումբը թողարկել է 5 ալբոմ, 1 համերգային սկավառակ, 1 տեսաերիզ և 13 սինգլ։ 2010 թվականին լույս տեսավ խմբի մեներգիչ Թոյֆելի (Teufel) "Absinth" ձայներիզը։ 2011 թ. սեպտեմբերին թողարկվելու է խմբի նոր, թվով հինգերորդ  Weiße Nächte ալբոմը։


== Սկավառակագրություն ==


=== Ալբոմներ ===
1999 - Tanzwut
2000 - Labyrinth der Sinne
2003 - Ihr Wolltet Spass
2006 - Schattenreiter
2011 - Weiße Nächte


=== Տեսաերիզներ ===
2004 - Tanzwut Live (DVD)


=== Սինգլներ ===
1998 - Exkremento (Promo)
1999 - Augen Zu
1999 - Bitte, Bitte
1999 - Weinst Du?
1999 - Verrückt
2000 - Tanzwut
2001 - Eiserne Hochzeit
2001 - Götterfunken
2001 - Feuer und Licht
2003 - Nein Nein (Promo)
2003 - Hymnus Cantica
2005 - Immer Noch Wach


== Ծանոթագրություններ ==


== Արտաքին հղումներ ==
Պաշտոնական կայք
Երգերի տեքստեր
Tanzwut խումբը MySpace ցանցում
Իրավաբանական հոգեբանություն

Իրավաբանական հոգեբանությունը հոգեբանության բնագավառ է, որն ուսումնասիրում է մարդու հոգեկանի օրինաչափությունները, հոգեկան երևույթները մարդ-իրավունք հարաբերությունների համակարգում, ինչպես նաև մշակում է հանձնարարականներ՝ ուղղված այդ համակարգի արդյունավետության բարձրացմանը։


== Իրավաբանական հոգեբանության բնագավառները ==
Իրավաբանական հոգեբանության հիմնական բնագավառներն են Դատական հոգեբանությունը, Քրեական հոգեբանությունը, Քրեաբանական հոգեբանությունը, Փաստաբանական գործունեության հոգեբանությունը, Պենիտենցիար հոգեբանությունը և այլն։


== Տես նաև ==
Թերապևտիկ իրավաբանություն
Դատահոգեբանական փորձաքննություն


== Գրականություն ==
Արզումանյան Ս., Գրին Է. Իրավաբանական հոգեբանություն։ Դասագիրք բուհերի համար- Եր., Զանգակ-97, 2004. - 432 էջ։


== Ծանոթագրություններ ==
Նովոոլենովկա (այլ կիրառումներ)

Նովոոլենովկա, կարող է վերաբերել՝

Նովոոլենովկա - գյուղ, Ուկրաինայի Դոնեցկի մարզի Կոնստանտինովսկիում
Նովոոլենովկա - գյուղ, Ուկրաինայի Դոնեցկի մարզի Կրասնոարմեյսկիում
Այլընտրանքային քաղաքացիական ծառայություն

Այլընտրանքային քաղաքացիական ծառայություն,  հասարակության և պետության շահերից բխող աշխատանքային գործունեության հատուկ տեսակ, որն իրականացվում է քաղաքացիների կողմից զինվորական ծառայության փոխարեն, որպես կանոն, մարտական հերթապահության շրջանակներում։
Որպես կանոն, այլընտրանքային քաղաքացիական ծառայությունն իրականացնում են այն անձինք, ովքեր առողջական նկատառումներով պիտանի են զինվորական ծառայությանը, բայց ովքեր հրաժարվում են դա անել գաղափարական կամ կրոնական նկատառումներով (համոզմունքի հետևանքով զինծառայությունից հրաժարվողներ), կամ բնակչության որոշակի կատեգորիայի ներկայացուցիչներ, օրինակ՝ ազգային փոքրամասնություններ, կամ ավանդական կենսակերպ վարող ժողովուրդներ։
Լինելով մտքի, խղճի և կրոնի ազատության բաղադրիչ՝ զինծառայությունից խղճի թելադրանքով հրաժարման իրավունքը երաշխավորված է միջազգային իրավունքի փաստաթղթերի գնալով աճող ծավալով։ Չնայած այն բացահայտորեն ամրագրված չէ այնպիսի լրջագույն միջազգային պայմանագրերի տեքստում, ինչպիսիք են «Քաղաքացիական և քաղաքական իրավունքների մասին» Միավորված ազգերի միջազգային դաշնագիրը կամ Եվրոպայի խորհրդի «Մարդու իրավունքների և հիմնարար ազատությունների պաշտպանության մասին» կոնվենցիան, այս իրավունքը բացահայտ եզրերով ճանաչված է հիշյալ պայմանագրերի մոնիթորինգային և մեկնաբանող մարմինների կողմից:: 
Պարտադիր զինվորական ծառայություն ունեցող երկրներում այլընտրանքային ծառայությունից հրաժարվելը կարող է համարվել քաղաքացիական անհնազանդություն և ենթարկվել քրեական պատասխանատվության։


== Այլընտրանքային ծառայությունը Հայաստանում ==
Այլընտրանքային է համարվում ժամկետային պարտադիր զինվորական ծառայությանը փոխարինող ծառայությունը, որը կապված չէ զենք կրելու, պահելու, պահպանելու և օգտագործելու հետ ու իրականացվում է ինչպես զինվորական, այնպես էլ քաղաքացիական հիմնարկներում։
Այլընտրանքային ծառայության տեսակները կարող են լինել․

Այլընտրանքային զինվորական` սա նախատեսում է ծառայություն Հայաստանի Հանրապետության զինված ուժերում՝ առանց իրականացվող մարտական հերթապահության, զենք կրելու, պահելու, պահպանելու կամ օգտագործելու։
Այլընտրանքային աշխատանքային` աշխատանքային ծառայություն, որն իրականացվում է Հայաստանի Հանրապետության զինված ուժերից դուրս։Այլընտրանքային ծառայության նպատակը հայրենիքի և հասարակության առջև քաղաքացիական պարտքի կատարման ապահովումն է և չունի պատժի, անձի պատվի և արժանապատվության նվաստացման բնույթ։
Այլընտրանքային ծառայության կարող է անցնել Հայաստանի Հանրապետության այն քաղաքացին, որի կրոնական դավանանքին կամ համոզմունքներին հակասում են ռազմական ստորաբաժանումներում զինվորական ծառայություն անցնելը, ինչպես նաև զենք կրելը, պահելը, պահպանելը և օգտագործելը։
Պարտադիր զինվորական ծառայություն անցնող Հայաստանի Հանրապետության քաղաքացին չի կարող հրաժարվել իր ծառայությունից և ընտրել այլընտրանքային ծառայություն։
Այլընտրանքային զինվորական ծառայության ժամկետը սահմանվում է 30 ամիս։
Այլընտրանքային աշխատանքային ծառայության ժամկետը սահմանվում է 36 ամիս։


== Ծանոթագրություններ ==
Նոր թաղ (Երևան)

Նոր թաղ, Հին Երևանի թաղերից։ Գտնվում էր Կոնդի արևելյան կողմում։ Թաղամասը գտնվել է ներկայիս Սարյան — Թումանյան — Եզնիկ Կողբացի — Գրիգոր Լուսավորիչ փողոցների միջնամասում։ Պարսկական տիրապետության շրջանում այստեղ են գտնվել Խանի բաղերը։
Թաղամասի անվանումը կապված էր նոր երևանաբնակների հետ, ովքեր 1828 թվականի Թուրքմենչայի պայմանագրից հետո եկել էին Ատրպատականից)։ Այդտեղ է գտնվում մինչ այժմ կանգուն Սուրբ Զորավոր Աստվածածին եկեղեցին։
Նոր թաղը քաղաքին էր միացել 1860-ական թվականներին՝ Ձորագյուղի հետ միասին։


== Պատկերասրահ ==

		


== Տես նաև ==
Երևանի պատմություն
Սեյձի Ուեդա

Սեյձի Ուեդա (ճապ.՝ 上田 清二, 1952, Կուշիրո, Հոկայդո, Ճապոնիա), ճապոնացի աստղագետ, աստերոիդների հայտնաբերող։ Բնակվում է Հոկկայդո պրեֆեկտուրայի Կուշիրո քաղաքում։ Աստղագիտությամբ հետաքրքրվել է դպրոցում, ապա ակտիվորեն խաղացել է հոկեյ։ Կենսաթոշակի անցնելով վերստին սկսել է զբաղվել աստղագիտությամբ։
1987-ից 2000 թվականները, համատեղ մեկ այլ ճապոնացի աստղագետ Հիրոսի Կանեդայի հետ հայտնաբերել է 705 նոր աստերոիդ։ 2011 թվականի տվյալներով հայտնաբերված աստերոիդների քանակով նա 8-րդն է աստերոիդների հայտնաբերող աստղագետների միջև, և 19-րդն է հաշվի առնելով նաև աստերոիդների հայտնաբերման ծրագրերը։
Ուեդան ունի բժշկության դոկտորի կոչում, որը ստացել է Ստենֆորդի համալսարանում և հանդիսանում է Ճապոնիայի առաջատար գիտնականներից մեկը։
Նրա պատվին է անվանվել (4676) Ուեդասեյձի աստերոիդը։


== Ծանոթագրություններ ==


== Արտաքին հղումներ ==
Օճոփա

Օճոփա (վրաց.՝ ოჭოფა), գյուղ Վրաստանում: Գտնվում է Իմերեթի մարզի Սամտրեդիայի շրջան‎ում:


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Սամտրեդիայից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 69 մարդ:


== Ծանոթագրություններ ==
Դաուդի Ստորին

Դաուդի Ստորին, գյուղ Արևմտյան Հայաստանում, Դիարբեքիրի վիլայեթի Բշերիկի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մարեն (Ծովափնյա Շարանտի գավառ)

Անվան այլ կիրառումների համար տե՛ս՝ Մարեն (այլ կիրառումներ)Մարեն (ֆր.՝ Marennes) համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մարեն կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17219։


== Բնակչություն ==
Համայնքի բնակչությունը 2010 թվականին կազմում էր 5607 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Մարեն (ֆր.)
Տվյալների պաշտպանության օր

Տվյալների պաշտպանության օր (անգլ.՝ Data Protection Day կամ Data Privacy Day), միջազգային օր, որն ամեն տարի նշվում է հունվարի 28-ին։ Տվյալների պաշտպանության օրվա նպատակն է բարձրացնել իրազեկությունը, գաղտնիության և տվյալների պաշտպանության լավագույն միջոցների քարոզչությունը։ Ներկայումս նշվում է ԱՄՆ-ում, Կանադայում և Եվրախորհրդի անդամ 47 երկրներում։


== Նպատակ ==
Տվյալների պաշտպանության օրվա ստեղծման նախաձեռնությունը նախապես կենտրոնացած է եղել գործարարների և օգտատերերի անձնական առցանց ինֆորմացիայի պաշտպանության բարձրացման վրա, հատկապես սոցիալական ցանցերի համատեքստում։ Վերջին տարիների ընթացքում կրթական հայեցակարգը նշանակալիորեն ընդլայնվել է։
Բացի այդ, տվյալների պաշտպանության օրը նպաստում է անձնական տեղեկատվության նկատմամբ անձնական վերահսկողության տեխնոլոգիական գործիքների զարգացմանը խթանող միջոցներին, նպաստում է գաղտնիության օրենսդրության պահպանմանը և տվյալների պաշտպանության բարելավմանը, շահագրգիռ կողմերի միջև երկխոսության ստեղծմանը։ Օրվա միջազգային տոնակատարությունը ծառայում է կառավարության, արդյունաբերության, գիտնականների, մասնագետների, հասարակական և կրթական կազմակերպությունների համագործակցությանը։


== Պատմություն ==
1981 թվականի հունվարի 28-ին Եվրոպայի Խորհուրդը ստորագրման համար բացել է «Անձնական տվյալների ավտոմատացված մշակման հետ կապված անձանց պաշտպանության մասին» հռչակագիրը։ Հռչակագրում թարմացման գործընթացում ճշգրտումներ են իրականացվել, որպեսզի արտացոլեն տեխնոլոգիական զարգացմամբ պայմանավորված նոր մարտահրավերները։
2001 թվականի՝ կիբեռհանցագործությունների մասին հռչակագիրը (Բուդապեշտի հռչակագիր) նաև կոչված է պաշտպանելու տվյալների համակարգերի ամբողջականությունը և, այդպիսով, գաղտնիությունը կիբեռտարածքում։
Տվյալների գաղտնիությունը պաշտպանված է նաև Մարդու իրավունքների Եվրոպական կոնվենցիայի 8-րդ հոդվածով։
Առաջին անգամ տվյալների պաշտպանության եվրոպական օրը նախաձեռնել է Եվրախորհուրդը 2007 թվականին։ Երկու տարի անց՝ 2009 թվականի հունվարի 26-ին, ԱՄՆ Ներկայացուցիչների պալատը միաձայն ընդունել է HR 31 բանաձևը, որը հունվարի 28-ը հռչակել է որպես տվյալների գաղտնիության ազգային օր։ 2009 թվականի հունվարի 28-ին ԱՄՆ Սենատը բանաձև է ընդունել և ճանաչել նաև Տվյալների գաղտնիության օրը՝ 2010 և 2011 թվականներին։


== Մասնակից կազմակերպություններ ==
Տվյալների գաղտնիության օրվան մասնակցող կազմակերպություններից են՝ «Anti-Phishing Working Group», «California Office of Privacy Protection», «Cyber Data-Risk Managers», «EDUCAUSE», Ջորջթաունի համալսարան, Կապի դաշնային հանձնաժողով, Հետաքննությունների դաշնային բյուրո, Նյու Յորքի նահանգի գլխավոր դատախազություն, «Online Trust Alliance», Մեծ Բրիտանիայի տեղեկատվության գծով հանձնակատար և այլն։


== Ծանոթագրություններ ==


== Արտաքին հղումներ ==
Online Trust Alliance Data Privacy & Protection website(չաշխատող հղում). Online Trust Alliance Archived 2016-03-04 at the Wayback Machine.
Stay Safe Online website. National Cyber Security Alliance
DATA PRIVACY DAY and THE INTERNET PANOPTICON — Studies Says Webcam Users Under Serious Threat
Why Data Privacy Is Important To Preserve Your Data Online
Convention 108 of data protection
Odoo Development Services
Գրիգորե Մոյսիլ

Գրիգորե Մոյսիլ (ռումիներեն՝ Grigore Constantin Moisil, հունվարի 10, 1906(1906-01-10), Տուլչա, Ռումինիայի թագավորություն - մայիսի 21, 1973(1973-05-21), Օտտավա, Կանադա), ռումինացի մաթեմատիկոս, պրոֆեսոր (1935), Ռումինիայի ակադեմիայի (1941) և Ռումինիայի Գիտությունների ակադեմիայի (1948) անդամ։ Ռումինիայի մաթեմատիկական միության նախագահ (1956 թվականից)։ Ռումինիայի Սոցիալիստական Հանրապետության պետական մրցանակի դափնեկիր (1964)։ ԽՍՀՄ գիտության վաստակավոր գործիչ (1964)։ Ռումինիայում համակարգչային գիտությունների պիոներ։


== Կենսագրություն ==
Ռումինիայի ակադեմիայի անդամ, պատմության պրոֆեսորի որդի։ 1924 թվականին ընդունվել է Պոլիտեխնիկական ինստիտուտ, միաժամանակ զբաղվել Բուխարեստի համալսարանի մաթեմատիկական ֆակուլտետում։ 1929 թվականին ավարտել է Բուխարեստի համալսարանը և Բուխարեստի պոլիտեխնիկը։ Նույն թվականին պաշտպանել է թեկնածուական ատենախոսություն Ընդհանուր համակարգերի վերլուծական մեխանիկա թեման հանձնաժողովի առջև, որի կազմում էին պրոֆեսորներ Դիմիտրե Պոմպեյը, Գեորգե Ցիցեյկային և Տրայան Լալեսկուն։ Այդ ժամանակ նրա ատենախոսությունը տպագրվել է Փարիզում, և նրա մասին դրական են արտահայտվել Վիտո Վոլտերրան, Տուլիո Լևի Չիվիտան և Պոլ Լևին։
Գիտելիքները կատարելագործել է Սորբոնում (1930-1931)։  1931 թվականին վերադարձել է Ռումինիա և նշանակվել Յասի համալսարանի մաթեմատիկական ֆակուլտետի դասախոս։  Դրանից կարճ ժամանակ անց Ռոկֆելերի հիմնադրամից կրթաթոշակ է ստացել Հռոմում սովորելու համար։ 1931-1932 թվականներին վերապատրաստվել է Հռոմի համալսարանում։ 1932 թվականին վերադարձել է Յասի, որտեղ ապրել և աշխատել է գրեթե 10 տարի (1935 թվականից՝ պրոֆեսոր), 1942 թվականից՝ Բուխարեստի համալսարանում։
1946-1948 թվականներին եղել է Անկարայում դեսպան և կարդացել է Ստամբուլի համալսարանի ու Ստամբուլի տեխնիկական համալսարանի մեխանիկայի դասընթացը։
Ավելի ուշ աշխատել է նաև Ռումինիայի ԳԱ մաթեմատիկայի ինստիտուտում։ Եղել է Ավտոմատացման խորհրդի և Ռումինիայի ԱՆ կիբեռնետիկայի խորհրդի նախագահը։


== Գիտական գործունեություն ==
Նրա գիտական հետաքրքրությունների շրջանակը շատ լայն էր։  Սկզբում զբաղվել է ֆունկցիոնալ վերլուծության և մաթեմատիկական տրամաբանության և հանրահաշվական տրամաբանության հետազոտություններով։ Հետազոտել է դիֆերենցիալ երկրաչափության խնդիրները, մասնավոր ածանցյալների հետ հավասարումների տեսությունը, 1952 թվականից զբաղվել է Բուլյան հանրահաշվի կիրառման խնդիրներով, Հալուայի տեսությամբ և ավտոմատացման տեխնիկայի տրամաբանական բազմազանությամբ։ Աշխատել է նաև մաթեմատիկական ֆիզիկայի և առաձգականության տեսության բնագավառում։
Ռումինիայում համարվում է ինֆորմատիկայի հայրը։
Առաջինը Ռումինիայում սկսեց կարդալ ժամանակակից հանրահաշվի դասընթացը։


== Ընտրված աշխատանքներ ==
1929: La mecanique analytique des systemes continus
1942: Logique modale
1954: Introducere în algebrăef
1959: Teoria algebrică a mecanismelor automate
1960: Funcționarea în mai mulți timpi a schemelor cu relee ideale
1961—1962: Circuite cu tranzistori
1965: Încercări vechi și noi în logica neclasică
1968: Elemente de logică matematică și teoria mulțimilor.1996 թվականին համակարգչային գիտություններում ակնառու նվաճումների համար հետմահու պարգևատրվել է համակարգչային ընկերակցության IEEE մեդալով՝ «Համակարգչային տեխնիկայի պիոներ»։


== Ծանոթագրություններ ==


== Արտաքին հղումներ ==
Grigore Moisil(անգլ.)
Mathematics Genealogy Project(անգլ.)
Հոնոր

Հոնոր (լատ.՝ Honor, Honōs՝ փառք, համբավ), հռոմեական (արական) աստվածություն, պատվի 
անձնավորում. մեծարվում էր Վիրտուսի հետ։ Հոնորը, Վիրտուսը, Բելլոնան, Դիսկորդիան կազմում էին Մարսի շքախումբը։ Հոնորը պատկերվում էր որպես պատանի առատության եղջյուրով և նիզակով։
Լևոն Օսիպով

Լևոն Սուրենի Օսիպով (1936, Թբիլիսի, Վրացական ԽՍՀ, ԽՍՀՄ), վրացահայ նկարիչ, խեցեգործ։ Վրացական ԽՍՀ վաստակավոր նկարիչ։


== Կենսագրություն ==
Լևոն Օսիպովը ծնվել է 1936 թվականին, Թբիլիսիի Հավլաբար թաղամասում՝ Սուրեն Օսիպովի և Մարիա Օսիպովայի (Խալաթյան) ընտանիքում։ Սովորել է Թբիլիսիի Էլիայի թաղամասի թիվ 86 դպրոցում, որն ավարտելուց հետո մեկնել է Երևան։ 1961 թվականին ավարտել է Երևանի գեղարվեստա-թատերական ինստիտուտի ճարտարապետության և քանդակագործության ֆակուլտետը։ Դասավանդել է Երևանի պոլիտեխնիկական ինստիտուտի խեցեգործության տեխնոլոգիայի ֆակուլտետում։
Ձևավորել է Սոչիի «Մոսկվա» հյուրանոցը, Թբիլիսիի մետրոյի «Իսանի» կայարանում տեղակայված «Թամար թագուհու որսը» պաննոն, Կիևի «Բարեկամություն» հյուրանոցը։ Նրա ստեղծած պաննոները զարդարում են Մոսկվայի, Երևանի, Սարատովի, Բաքվի և այլ քաղաքների փողոցներ։ Օսիպովի պատրաստած խեցե սկահակը դրված է Ֆիդել Կաստրոյի նստավայրում։
Ստեղծագործությունները գտնվում են Ռուսաստանի, Հայաստանի, Լատվիայի թանգարաններում, ինչպես նաև ԱՄՆ-ի, Կանադայի, Կուբայի մասնավոր հավաքածուներում։


== Ցուցահանդեսներ ==
Անհատական ցուցահանդես Վրաստանի Հայարտուն մշակութային կենտրոն, 2011
2021 թվականի հոկտեմբերի 4-ին տեղի է ունեցել «Արցախը դեմքերով» շուրջ 70 ֆոտոնկարների ցուցահանդեսի բացումը Ստեփանակերտի պատկերասրահում։


== Ընտանիք ==
Կինը՝ Անժելա Պետրոսյան
Որդի Կարեն Օսիպով
Դուստր՝ Մարիաննա Օսիպովա


== Ծանոթագրություններ ==


== Արտաքին հղումներ ==
Լևոն Օսիպովի խեցեգործական աշխատանքների ցուցահանդեսը
Левон Осипов – Заслуженный художник Грузии
Ախորնտալ

Ախորնտալ  (գերմ.՝ Ahorntal), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 2236 մարդ (ըստ 2010 թվականի դեկտեմբերի 31-ի)։ Տարածքը կազմում է 41,70 կմ²։ Պաշտոնական կոդ՝ 09 4 72 111։


== Ծանոթագրություններ ==


== Արտաքին հղումներ ==
Պաշտոնական էջ
Դաուր

Դաուր (ֆր.՝  Daours), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 781 մարդ, բնակչության խտությունը` 90.29 մարդ/կմ²։ Բնակավայրը զբաղեցնում է 8.65 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 11 կմ արևելք։


== Բնակչություն ==


== Տնտեսություն ==
2010 թվականին ուներ 512 աշխատունակ (15-64 տարեկան)  բնակիչ, որոնցից ակտիվ էին 357-ը, իսկ ոչ ակտիվները` 155։ Ակտիվության ցուցանիշը կազմում է 69,7 %։ 357 աշխատունակ մարդկանցից աշխատել է 328 անձ (185 տղամարդ և 143 կին)։ Գործազուրկ են եղել 29 անձ (14 տղամարդ և 15 կին)։ 155 անաշխատունակներից 47-ը եղել են աշակերտներ կամ ուսանողներ, 63-ը` թոշակառուներ, իսկ 45-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շադի Զեյդան

Շադի Զեյդան (արաբ․՝ شادي زيدان‎‎)‎ (1974), սիրիացի բանաստեղծ։


== Կենսագրություն ==
Շադի Զեյդանի պապիկը՝ Ալ-Շեյխ Շուքրի Զեյդանը գյուղապետն էր, իսկ հայրը՝ Ղալեբ Զեյդանը՝ ոստիկան։ Շադի Զեյդանը դերասան Այման Զեյդանը եղբայրն է։ Նրա ամենահայտնի դերերից մեկը եղել է «Պապիկիս Տունը» սերիայի երկրորդ մասում, որին նաև մասնակցում էին այլ դերասաններ՝ Սամեր Ալ-Մասրի, Բասամ Քուսա, Թալհատ Համդի և այլ հայտնի սիրիացի դրամայի աստղեր։ Նաև մասնակցել է բազմաթիվ սերիալների մեջ որոնցից է «Անձրևի Երգը» սերիան, որի ռեժիսորն էր Բասել Ալխաթիբը։


== Գործերից են ==
Թաղամասի դուռը 7
Հասսիբա
Հոլաքո
Անձրևի երգը
Կարմիր գիծը
Պապիկիս տունը
Լռության ժամանակը
Հեղաշրջումների մարդը
Դասերի օրերի
Հիշողության մայթը
Վեց աստղանի ընտանիք
7 աստղանի ընտանիք
Մոլորվածները
Բարղութի ժամանակը
Պոդլեսնի Մուկարով

Պոդլեսնի Մուկարով (ուկրաիներեն՝ Підлісний Мукарів), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Պոդլեսնի Մուկարով գյուղում բնակվում էր 927 մարդ։ Բնակավայրը զբաղեցնում է 3454 կմ² տարածք։ Բնակչության խտությունը կազմում էր 268,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զոֆիա Կուրատովսկա

Զոֆիա Կուրատովսկա (հուլիսի 20, 1931(1931-07-20), Skolimów-Konstancin, Konstancin-Jeziorna, Gmina Konstancin-Jeziorna, Powiat piaseczyński, Մազովեցի վոյեվոդություն, Լեհաստան - հունիսի 8, 1999(1999-06-08), Պրետորիա, ՀԱՀ) լեհ բժիշկ, քաղաքական գործիչ և դիվանագետ, ծագումով հրեա։ Նրա հայրը՝ Կազիմերժ Կուրատովսկին մաթեմատիկոս էր, որն աշխատում էր Վարշավայի մաթեմատիկայի դպրոցում։ Կուրատովսկան Երկրորդ համաշխարհային պատերազմի ժամանակ մասնակցել է Վարշավայի ապստամբությանը։ Պատերազմի ավարտից հետո ավարտել է Վարշավայի բժշկական համալսարանը՝ արյունաբանություն մասնագիտությամբ և դարձել բժիշկ։ 1980-ականներին նա միացել է «Համերաշխություն» շարժմանը և դարձել նրանց առողջապահական աշխատողներից մեկը։
«Համերաշխություն»-ում աշխատելու ընթացքում խնամում էր ավելի քան 1000 քաղբանտարկյալների և հրապարակում ընդհատակյա ամսագրեր՝ ընդգծելով նրանց խնամքի բացակայությունը և անբավարար կենսապայմանները։ 1980-ականների ընթացքում ՄԻԱՎ/ՁԻԱՀ-ի համաճարակի ժամանակ կառավարությունը դիմել է Կուրատովսկային՝ աշխատելով նրա հետ՝ կանխելու վիրուսի տարածումը, չնայած տասնամյակի սկզբին նրա «համերաշխության» ակտիվության պատճառով նրան սև ցուցակում էր ներառել։ 1989 թվականին մասնակցել է Լեհաստանի Կլոր սեղանի համաձայնագրին, իսկ հետո՝ Սենատի առաջին դեմոկրատական ընտրություններին։ Նա հաղթել է ձայների 82,5 տոկոսով, որը մասնակից թեկնածուների շրջանում ամենաբարձր շրջանն էր, մինչդեռ ասում էր, որ «ոչինչ չի կարող խոստանալ։
Իր առաջին ժամկետում ընտրվել է Սենատի փոխմարշալի պաշտոնում։ Այս ընթացքում նաև ղեկավարում էր Վարշավայի բժշկական դպրոցի Արյունաբանական կլինիկան։
Կուրատովսկան վերընտրվել է Սենատի անդամ 1991 և 1993 թվականներին՝ երրորդ ժամկետում կրկին ծառայելով որպես փոխմարշալ։ Նա աշխատել է Սոցիալական հարցերի, առողջապահության և արտաքին հարաբերությունների հանձնաժողովում։ Նրա պաշտոնավարման ավարտից հետո՝ 1997 թվականին Հարավային Աֆրիկայում առաջադրվել է որպես դեսպան, որտեղ անցկացրել է իր կյանքի մնացած մասը։ Մահանացել է 1999 թվականին։


== Կոչումներ ==
Լեհաստանի վերածննդի շքանշանի խաչի ասպետ (1987)
Բոլոնիայի վերածննդի շքանշանի հրամանատարական խաչ (1990)
Բոլոնիայի վերածննդի շքանշանի հրամանատարական խաչ աստղով (1997)


== Ծանոթագրություններ ==
Գեորգի Էրիստով

Էրիստով, Գեորգի Եվսեյի (Էրիստով-Քսանսկի) (1769-1863) –, Իշխան, ինֆաներիայի գեներալ, սենատոր, Կովկասյան արշավների մասնակից։
Ծնվել է 1769թվականին։ Քաղաքացիական ծառայությանն է անցել 1802- ին, բարձրագույն խորհրդականի կարգավիճակով, սակայն արդեն տարեվերջին տեղափոխվել է բանակ՝ վերանվանվելով Փոխգնդապետի։
Ծառայել է Կաբարդինի հետևակային գնդում, մասնակցել է լեռնցիների դեմ( Կովկասյան պատերազմ (1817-1864)) արշավներին։
1803 թվականին Էրիստովը պարգևատրվել է Սուրբ. Գեորգի 4-րդ աստիճանի շքանշանով (№ 641 ՝ Սուդրավսկու ասպետական ցուցակով և № 1543 ՝ Գրիգորովիչ-Ստեփանովի ցուցակով)։
Շարունակելով  ծառայությունը Կովկասում՝ Էրիստովը 1807 թվականին ստացել է գնդապետի կոչում, իսկ 1812 թվականի դեկտեմբերի 23-ին՝ gեներալ-մայորի կոչում, եղել է գրենադերական պահեստային բրիգադայի հրամանատար և զբաղեցրել Կախեթիայի մարզային պետի պաշտոնը։
1826 թվականին ստացել է գեներալ-լեյտենանտի կոչում  և նշանակվել 21-րդ հետևակային դիվիզիայի հրամանատար։ Մասնակցել է 1826-1828 թթ. Ռուս-պարսկական պատերազմին։
Ալեքսանդր Գրիբոյեդովը Աղվերդովայի նամակում ։ «1827 թվականի հոկտեմբերին Էրիստովը առանց կռվի  գրավվեց Թավրիզի բերդը, և նա պարգևատրվեց Սբ. Ալեքսանդր Նեվսկու շքանշանով։[1]
1828-1829 թվականներին Էրիստովը կռվում էր Կովկասում թուրքերի դեմ։ (Ռուս-թուրքական պատերազմ (1828-1829)):
1830 թվականին Էրիստովը տեղափոխվեց Մոսկվա, որտեղ հուլիսի 1-ին նշանակվեց սենատոր։ 1846 թվականի ապրիլի 7-ին նա ստացավ ինֆանտերիայի գեներալի կոչում։ 1847 թվականից Թիֆլիսում Էրիստովը նախագահում էր սենատի հանձնաժողովում՝ Վրաստանի իշխանական և ազնվական արժանապատվության նկատմամբ անձանց իրավունքները քննարկելու համար։
Ի թիվս այլ պարգևների Էրիստովը ունեցել է Սուրբ Աննայի 2-րդ աստիճանի շքանշան (1808 թ.), Սուրբ Վլադիմիրի 3-րդ աստիճանի շքանշան (1813 թ.), Սուրբ Աննայի 1-ին աստիճանի (1822 թ., այս շքանշանին  պատկանող ադամանդյա պատվանշանները ստացել է 1827 թ.-ին), Սուրբ Վլադիմիրի 2-րդ աստիճանի շքանշան (1830 թ.), Սուրբ Անդրեյ Պերվոզվաննու շքանշան (1859 թ., ի պատիվ 90-ամյակի)։
Մահացել է 1863թվականի նոյեմբերի 3-ին Գորի քաղաքում, այնտեղ էլ թաղված է։


== Ծանոթագրություններ ==

«Գեներալների ցուցակ ՝ ըստ ստաժի։ Ուղղված հունվարի 1-ով» Իշխան Էրիսով 1 Գեորգի Եսեյեվիչ [2] // Գեներալների ցուցակ ՝ ըստ ստաժի։ Ուղղված հունվարի 1-ով։  —Սանկտ Պերերբուրգ․  ռազմական տպագրություն, 1863. — էջ. 38.
Վոլկով (2009)։ Ռուսական Կայսրության Գեներալները։ Գեներալների և ծովակալների հանրագիտարանային բառարան Պետրոս I- ից մինչև Նիկոլաս II- հատոր 2-րդ, Լ-Յա,։ Մոսկվա 
«Сборник сведений о Георгиевских кавалерах и боевых знаков отличий Кавказских войск» Գիզետտի Ա․Լ․Սուրբ Գեորգի ասպետների և կովկասյան զորքերի զինանշանների մասին տեղեկատվության հավաքածու [3] -  Թբիլիսի, 1901 թ«Руниверс» ․Ռունիվերս կայքից [4]
Գոտիմիձե Մ․ (2001)։ Վրացական Գեներալներ(1699-1921) 
«Российская родословная книга. Часть третья»։ Тип. Карла Вингебера 
Ի հիշատակ Սուրբ Մեծ նահատակ և Հաղթական Գեորգիի կայսերական ռազմական շքանշանի հարյուրամյակի (1769—1869)։ Սանկտ Պետերբուրգ։ 1869
Բալագեր

Անվան այլ կիրառումների համար տե՛ս՝ Բալագեր (այլ կիրառումներ)Բալագեր (իսպ.՝ Balaguer), քաղաք և մունիցիպալիտետ Իսպանիայում, մտնում է Լեիդա նահանգի, ինչպես նաև Կատալոնիա ինքնավար մարզի մեջ։ Մունիցիպալիտետը գտնվում է Նոգերա շրջանում։ Տարածքը՝ 57, 32 կմ² ։ Բնակաչությունը 16766 մարդ (2010 թվականի տվյալներով)։ Քաղաքը պրովինցիայի վարչական կենտրոնից գտնվում է 25 կմ հեռավորության վրա։


== Ճանաչված մարդիկ ==
Պեդրո IV, թագավոր Արագոնների արքայատոհմից
Անտոնի Տոռես Գարսիա, ֆուտբոլիստ
Խավիեր Սանչես Բեռնատ, բասկետբոլիստ


== Արտաքին հղումներ ==
Պաշտոնական էջ Archived 2011-06-09 at the Wayback Machine.
Web del Ayuntamiento de Balaguer Archived 2011-06-09 at the Wayback Machine.
Información de la Generalidad de Cataluña Archived 2008-04-21 at the Wayback Machine.
Información del Instituto de Estadística de Cataluña
Mapa de Balaguer en el siglo XVII
Biblioteca Nacional de Francia Archived 2010-02-06 at the Wayback Machine.
Diferentes fotos de la Ciudad de Balaguer Archived 2006-12-06 at the Wayback Machine.


== Պատկերասրահ ==
Կենտրոնական Ղազախստան

Կենտրոնական Ղազախստան (ռուս.՝ Центральный Казахстан)՝ Ղազախստանի տնտեսա-աշխարհագրական տարածաշրջան (մինչև այդ Ղազախական ԽՍՀ-ի)։ Ղազախստանում 1997 թվականինց անցած վարչա-տարածքային ռեֆորմից հետո տարածաշրջանի կազմի մեջ մտնում է Ղարագանդայի մարզը Ղարագանդա կենտրոնով։ Մինչև 1997 թվականի Արևելյան Ղազախստանին վերաբերվում էր նաև կազմացրած Ջեզկազգանի մարզը։
Կենտրոնական Ղազախստանի տնտեսության հիմքն են՝ սև և գունավոր մետաղագործությունը, մեքենաշինությունը և անասնաբուծությունը։ Հյուսիսում տարածաշրջանի լանդշաֆտը ներկայացված է տափաստաններով, հարավում՝ տափաստաններով և կիսաանապատներով, որոնք հենվում են Բալխաշ գետի հյուսիսային ափին։ Գետային տափաստանը աղքատ է և սակավաջուր։ Բնակչության մեծամասնությունը կազմում են ղազախները և ռուսները, նաև նկատելի է ուկրաինացիների և կորեացիներ ներկայությունը։
Ծովային ազգային թանգարան

Ծովային ազգային թանգարան (կորեերեն՝ 국립해양박물관) Կորեայի ամենախոշոր ծովային թանգարանը։ Երկրի երրորդ ամենախոշոր թանգարանը։ Գտնվում է Իոնդո-գու շրջանի Բուսան քաղաքում։ Թանգարանի գործունեության նպատակն է պահպանել ծովային գտածոների հավաքածուները և ծովի հետ կապված կատարված տարբեր գիտական հետազոտություններ։ Թանգարանի կառուցումը սկսվել է 2009 թվականին, բացվել է 2012 թվականի հուլիսի 9-ին։ Թանգարանը զբաղեցնում է 45444 մ2 տարածք, իսկ ամբողջ շինությունը զբաղեցնում է 25803 մ2 տարածք։
Այդ թանգարանի ցուցադրությունները նվիրված են աշխարհի տարբեր կերպի ծովերին և օվկիանոսներին։ Թագարանի հավաքածուները պահպանում են տարբեր քննադատների մշակույթին, պատմությանը և կենսագրությանը նվիրված նյութեր, որոնք այսպես թե այնպես կապ են ունեցել ծովի, ծովային նավերի, ծովային կենդանիների, օվկիանոսի կյանքի, ծովային նավագնացության, ծովային ռելիեֆի և օվկիանոսի մասին զարգացող գիտության հետ։ Թանգարանը համարվում է Կորեայի ամենախոշոր ծովային թանգարանը։ Թանգարանին ֆինանսապես աջակցել են Ծովային գործերի նախարարությունը և Կորեայի հանրապետության ձկնորսությունը։
Թանգարանի ցուցադրություններում կա ավելի քան 14000 ցուցանմուշ այդ թվում` տարբեր առարկաներ և սրբություններ, որոնք կապված են ինչպես պատմության այնպես էլ ապագա օվկիանոսի հետ։ Նրանք ներկայացվում են ավելի քանի ութ տարբեր ցուցասրահներում, հատուկ ցուցասրահում և մանկական ցուցասրահում։ Թանգարանի տարածքում նաև կա թեմատիկ մուլտիմեդյան գրադարան, ակվարիում, լեկտորիում, բաց լողավազան և 4D կինոթատրոն։


== Ծանոթագրություններ ==
Իսրայել Երեց

Իսրայել Երեց, Իսրայել Քահանա (ծննդյան և մահվան թվականները անհայտ են ), հայ գրիչ և մանրանկարիչ։ Վասպուրականի մանրանկարչության դպրոցի ներկայացուցիչ։ Ստեղծագործել է 15-րդ դարի 2-րդ կեսին, Մոկաց գավառի Փասավանք գյուղում։ Իսրայել Երեցի ընդօրինակած և պատկերազարդած ձեռագրերից հայտնի են տասնմեկը, որոնցից վեցը գտնվում է Երևանի Մեսրոպ Մաշտոցի անվան Մատենադարանում (3 Ավետարան, 1 Մաշտոց, 2 Գանձարան), հինգը՝ արտասահմանյան հավաքածուներում (3 Ավետարան, 2 Հայսմավուրք)։ Թեմատիկ մանրանկարներ պարունակում են 1447-ի, 1455-ի և 1476-ի Ավետարանները (Երեանի Մեսրոպ Մաշտոցի անվան Մատենադարան, ձեռ. № 4922, 5414, 5459)։ Իսրայել Երեցի գծանկարը հարուստ է նրբանցումներով, գունաշարը՝ բաց կապույտի և դարչնա-շագանակագույնի երանգներով։
Դյատկինո (Տարասովսկի շրջան)

Դյատկինո (ռուս.՝ Дяткино), կիսակայարան Ռուսաստանի Ռոստովի մարզի Տարասովսկի շրջանում։ Մտնում է Դյաչկինսկի գյուղական համայնքի կազմի մեջ։
Պրիմորսկո Գորանսկա

Պրիմորսկո Գորանսկա  (խորվ.՝ Primorsko-goranska županija), ժուպանություն, որը գտնվում է Խորվաթիայի հարավարևմուտքում՝ Բալկանյան թերակղզու վրա։
Վարչական կենտրոնը և խոշորագույն քաղաքը Ռիեկան է՝ ավելի քան 128,000 մարդ բնակչությամբ։
Պրիմորսկո Գորանսկայի ժուպանությունը գտնվում է Ադրիատիկ ծովի ափին։ Ցամաքային սահման ունի Սլովենիայի հետ։


== Աշխարհագրություն ==
Պրիմորսկո Գորանսկան տարածքով յոթերորդ ամենախոշոր վարչատարածքային միավորն է Խորվաթիայում (զբաղեցնում է 3588 կմ² տարածք)։
Ափամերձ գոտիներում կլիման միջերկրածովային է և ամբողջ տարին տաք է։ Ցամաքային տարածքներում, մասնավորապես՝ Սլովենիայի սահմանամեձ գոտում կլիման ցածրալեռնային է։
Տարվա ամենատաք ամիսը հուլիսն է, իսկ ամենացուրտը՝ հունվարը։
Երկրամասի տարածքում գտնվում են նաև 5 կղզիներ, որոնցից ամենախոշորը Ցրեսն է։


== Բնակչություն ==
Ըստ 2011 թվականի մարդահամարի տվյալների՝ Պրիմորսկո Գորանսկայի բնակչությունը կազմում է 296 195 մարդ (Այս ցուցանիշով հինգորդրոդը ամբողջ Խորվաթիայում)։
Բնակչության ճնշող մեծամասնությունը խորվաթներն են, որոնք կազմում են ամբողջ ժուպանությունի բնակչության 86.3 %-ը։
Մյուս խոշոր ազգային փոքրամասնություններն են սերբերը (5,0 %)։


== Տե՛ս նաև ==
Խորվաթիայի վարչական բաժանում
Ադրիատիկ ծով


== Ծանոթագրություններ ==
Վոլկովկա (այլ կիրառումներ)

Վոլկովկա, կարող է վերաբերել՝

Վոլկովկա - գյուղ, Ուկրաինայի Խարկովի մարզի Կեգիչևի շրջանում
Վոլկովկա - գյուղ, Ուկրաինայի Պոլտավայի մարզի Նովի Սանժարիի շրջանում
Վոլկովկա - գյուղ, Ուկրաինայի Սումիի մարզի Գլուխովի շրջանում
Վոլկովկա - գյուղ, Ռուսաստանի Դաշնության Կրասնոդարի երկրամասի Սոչիի քաղաքային օկրուգում
Բարբերա

Բարբերա (ֆր.՝ Barbaira), համայնք Ֆրանսիայի Օկսիտանիա մարզի Օդ գավառում։
Բնակչությունը 2010 թվականի դրությամբ կազմում է 733 մարդ, բնակչության խտությունը` 77.98 մարդ/կմ²։ Բնակավայրը զբաղեցնում է 9.40 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 120 կմ հարավ-արևմուտք, Կարկասոն քաղաքից` 14 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 415 աշխատունակ (15-64 տարեկան) բնակիչ, որոնցից ակտիվ էին 292-ը, իսկ ոչ ակտիվները` 123։ Ակտիվության ցուցանիշը կազմում է 70,4 %։ 292 աշխատունակ մարդկանցից աշխատել է 248 անձ (135 տղամարդ և 113 կին)։ Գործազուրկ են եղել 44 անձ (22 տղամարդ և 22 կին)։ 123 անաշխատունակներից 25-ը եղել են աշակերտներ կամ ուսանողներ, 48-ը` թոշակառուներ, իսկ 50-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օլդ (գյուղ)

Օլդ, գյուղ է Հունգարիայի Հանրապետության Բարանիա երկրամասում։ Ըստ 2001 թվականի մարդահամարի տվյալների բնակչությունը կազմում է 371 մարդ, իսկ բնակչության միջին խտությունը 68.3 մարդ/կմ քառ.։


== Ծանոթագրություններ ==
Կարդետեի ամրոց

Կարդետեի ամրոց (իսպ.՝ Castillo de Cardete), գտնվում է Իսպանիայի Անդալուզիա տարածաշրջանի Խաեն պրովինցիայի ամենափոքր՝ Սիեռա դե Սեգուրա, գավառի Բենատաե բնակավայրի մոտ։ Ամրոցը կառուցված է Գուադալիմար գետի հովտում, փոքրիկ բլրի վրա, որը 300 մ հեռու է գտնվում Սիլես տանող մայրուղուց։


== Պատմություն ==
Ամրոցը հավանաբար կառուցվել է Ալ-Մորավիների ժամանակ, որը ենթադրել է տալիս նրա կոնստրուկցիան։ Հետագայում կոնստրուկցիան վերափոխվել է, որի ընթացքում ավելացել են նաև անկյունային աշտարակները։
Բենատաեն պետք է լիներ այդ ժամանակահատվածի գյուղերից մեկը, որոնք կախված էին ամրոցից, քանի որ դրա մասին չի նշվում Ֆերնանդո 3-րդի նվաճումների քրոնիկոնում։ Դա վկայում է այն մասին, որ այն ընդամենը եղել է փոքրիկ գյուղ, որը չի ունեցել իր պաշտպանողական կառույց։ Հետևաբար ամրոցը կառուցվել է 1226-1242 թվականների միջև` այն ժամանակահատվածում, որի ընթացքում կառուցվեց Սիեռա դե Սեգուրա գավառի մեծ մասը։


== Նկարագրություն ==
Կարդետեի ամրոցը ունի անկանոն հատակագիծ։ Նրա ամենաերկար կողմը ունի 24.9 մ երկարություն, իսկ ամենակարճ հատվածի երկարությունը հասնում է 16.5 մ։ Զբաղեցնում է մոտավորապես 400 մ2 մակերեսով տարածք։ Պարսպի ամենափոքր հատվածում գտնվում է աշտարակը, որի բարձրությունը հասնում է 14 մետրի։ Աշտարակի առանձնահատկությունը նրա արտաքին տեսքն է։ Չնայած այն հանգամանքին, որ աշտարակը կառուցվել է ամենափոքր հատվածում, սակայն նրա պաշտպանողական ֆունկցիան դրանով չի տուժել։ Աշտարակի կողմերի երկարությունը համապատասխանաբար եղել է 6.8 և 4.7 մետր։ Այն ունեցել է ներսից չորս հարկ, որոնք իրարից բաժանված են փայտյա կոնստրուկցիաներով։ Առաջին հարկում գտնվում է աշտարակի միակ մուտք։


== Ծանոթագրություններ ==


== Արտաքին հղումներ ==
[1]
[2]
[3](չաշխատող հղում)
Յոհան Շտրաուս (հայր)

Անվան այլ կիրառումների համար տե՛ս՝ Յոհան Շտրաուս (այլ կիրառումներ)Յոհան Շտրաուս (հայր) (գերմ.՝ Johann Baptist Strauss, գերմ.՝ Johann Strauss Vater. (մարտի 14, 1804(1804-03-14)[…], Վիեննա, Հաբսբուրգի միապետություն - սեպտեմբերի 25, 1849(1849-09-25)[…], Վիեննա, Ավստրիական կայսրություն), ավստրիացի կոմպոզիտոր, ջութակահար և դիրիժոր։
Նվագել է Յո․ Լանների կվարտետում։ 1825 թվականին կազմակերպել է սեփական նվագախումբ, 1833 թվականին համերգային շրջագայություն կատարել Եվրոպայում։ Շտրաուսը պարային երաժշտության ճանաչված վարպետներից է։ Իր ստեղծագործություններում, նախ և առաջ վալսերում, զարգացրել է Լանների ավանդույթները, դասական հղկվածություն ու ձև է հաղորդել վիեննական վալսին և մեծապես նպաստել դրա հանրայնացմանը, տարածմանը։
Ավելի քան 250 պիեսների, այդ թվում՝ 152 վալսերի (ճանաչվածներից են՝ «Դանուբյան երգեր», «Լոռելայ» ևն), 32 կադրիլների, 24 գալոպների, 18 քայլերգերի (հանրահայտ է «Ռադեցկու քայլերգը»), 13 պոլկաների հեղինակ է։


== Ծանոթագրություններ ==
Ոչ մի խոսք ֆուտբոլի մասին

«Ոչ մի խոսք ֆուտբոլի մասին» (ռուս.՝ «Ни слова о футболе»), ռեժիսոր Իսահակ Մագիտոնի գեղարվեստական ֆիլմը, որը նկարահանվել է 1974 թվականին։
Նկարահանումներին մասնակցել են «Տորպեդո», «Լոկոմոտիվ», «Սպարտակ» ակումբների նախապատրաստական դպրոցների, «Յունոստ» ֆուտբոլային թիմի և Գոմել քաղաքի մարզչական դպրոցի պատանի ֆուտբոլիստները։


== Սյուժե ==
Տասնչորս տարեկան Սլավիկը,  որը տաղանդավոր ֆուտբոլիստ է, դպրոցի թիմի առաջատարն ու նրա հպարտությունը, քաղաքի մանկական թիմում խաղալու և դրա ավագը լինելու համար դիմում է  մի փոքր խորամանկության և ներկայանում է որպես տասներեք տարեկան։ Հաղթական խաղից հետո Սլավիկի կրտսեր քույրն ամաչում է իր եղբոր փոխարեն և գավաթն ուղարկում է պարտված թիմին։


== Դերերում ==
Իրա Վոլկովա – Նադյա Կորոտկովա
Վիկտոր Խարիտոնով – Սլավիկ Կորոտկով
Միշա Տուրչենկով – Բուզուլուկով
Տանյա Գորոդնիչևան – Տոմկա
Եվգենյա Ուրալովա – Նադյայի և Սլավիկի մայրը
Ալեքսանդր Դեմյանենկո – Նադյայի և Սլավիկի հայրը
Բորիս Կուդրյավցև – պապ
Վլադիմիր Գրամմատիկով – Կիմ Պետրովիչ, մարզիչ
Ինգա Բուդկևիչ – Բուզուլուկովի մայրը
Գերտրուդե Դվոյնիկովա – Գալինա Իվանովնա, անգլերենի ուսուցիչ
Նիկոլայ Պարֆյոնով – երազի կերպար
Նիկոլայ Սկորոբոգատով – ոստիկան
Արտյոմ Կարապետյան – աշխարհագրության ուսուցիչ
Նադեժդա Կարպուշինա – տարրական դպրոցի ուսուցիչ
Տատյանա Գավրիլովա – Կոլյայի մայրը
Ելիզավետա Կուզյուրինա – դպրոցի տնօրեն
Թամարա Յարենկո – ուսմասվար
Իյա Մարկս
Արկադի Մարկին – Կոլյա
Լիդիա Կորոլյովա
Իլյա Բասկին
Ալեքսանդր Շիրվինդտ – հեղինակի ձայն կադրից դուրս
Ֆեոդոր Չերենկով – մկրատ հնարքով գոլ խփող խաղացող


== Նկարահանող խումբ ==
Սցենարի հեղինակ՝ Անատոլի Գրեբնև
Բեմադրող ռեժիսոր՝ Իսահակ Մագիտոն
Բեմադրող օպերատոր՝ Լեոնիդ Պետրով
Կոմպոզիտոր՝ Ալեքսանդր Զացեպին


== Ծանոթագրություններ ==


== Արտաքին հղումներ ==
ruskino.ru(չաշխատող հղում)
Фёдор Черенков в фильме «Ни слова о футболе»
«Домашняя синематека: отечественное кино 1918-1996 - Сергей Землянухин, Мирослава Сегида - Google Книги»։ books.google.com.ua։ Վերցված է 2018-6-11 
«Советский экран: двухнедельный иллюстрированный журнал - Google Книги»։ books.google.ru։ Վերցված է 2018-6-11
Առևանգված Սանտա Կլաուսը

«Առևանգված Սանտա Կլաուսը» (անգլ.՝ A Kidnapped Santa Claus), Լայման Ֆրենք Բաումի սուրբծննդյան պատմվածքը։ Համարվում է «Բաումի ամենագեղեցիկ պատմություններից մեկը»։
Պատմվածքը Ֆրեդերիկ Ռիչարդսոնի նկարազարդումներով առաջին անգամ հրատարակվել է «The Delineator» կանանց ամսագրում 1904 թվականի դեկտեմբերին։


== Առասպելաբանություն ==
Պատմվածքը Բաումը գրել է իր «Սանտա Կլաուսի կյանքն ու արկածները» (անգլ.՝ The Life and Adventures of Santa Claus) գրքի լույս տեսնելուց երկու տարի անց։ Երկու ստեղծագործություններում էլ սուրբծննդյան հրաշագործն ապրում է Ծիծաղող հովտում (անգլ.՝ Laughing Valley) փերիների ու պիքսիների հետ, որոնք օգնում են նրան։ Ընդ որում՝ երբեմն պատմվածքը և նրան նախորդող վիպակը հրատարակվում են միասին։


== Սյուժե ==
Ծիծաղող հովտում՝ Սանտայի ամրոցում, ամեն ինչ ընթանում է իր կարգով։ Ոչ ոք չի գուշակում, որ մոտակայքում տեղակայված քարանձավներից դևերը՝ Եսասիրությունը, Նախանձը, Ատելություն, Չարությունն ու Զղջումը (ամենից ոչ միանշանակ կերպարը) ատում են Սանտային, որովհետև նա հենց նրա պատճառով չեն երեխաները խուսափում իրենց բնակության սարսափելի վայրերից։ Նրանք որոշում են նվազեցնել հրաշագործի ազդեցությունը երեխաների վրա (Զղջում դևն օգնում է նրանց, որովհետև իր քարանձավ չի կարելի հասնել առանց մյուսներն այցելելու)։
Հոգիները փորձում են Սանտային գրավել իրենց կողմը և նրան դարձնել նախանձոտ, չար ու եսասեր, բայց նա միայն ծիծաղում է նրանց անհաջող փորձերի վրա (նմանակում Քրիստոսի փորձություններին)։ Այդ ժամանակ զայրացած դևերը լասսոյի օգնությամբ առևանգում են հրաշագործին հենց իր սահնակից։
Երբ Սանտայի չորս փոքրիկ օգնականները, որ նրա հետ ճանապարհորդում էին սահնակով, հասկանում են, որ նա գերի է ընկել, որոշում են արագ տեղ հասցնել բոլոր նվերները։ Առաքելությունը հաջողությամբ իրականացվում է, բացառությամբ այն հանգամանքի, որ մի տղա տոնածառի տակ գտնում է կարելու պարագաներ, իսկ մի աղջկա էլ բաժին է հասնում խաղալիք թմբուկ։ Դրանից հետո նրանք ձեռնամուխ են լինում փրկելու Սանտային ու Սուրբ ծննդյան տոնը։ Նրանք առևանգման մասին հայտնում են Փերիների թագուհուն, և նա անմիջապես բանակ է հավաքում հեքիաթային հերոսին փրկելու համար։ Մինչ այդ Սանտային ազատում է Զղջում դևը, որը զղջացել էր իր հանցանքի համար։ Վերադառնալով տուն՝ Սանտան հանդիպում է իրեն փրկելու նպատակով հավաքված բանակին ու նրան ուղարկում հետ։


== Հրատարակություններ և ադապտացիաներ ==
Բաումի բազմաթիվ այլ ստեղծագործությունների նման «Առևանգված Սանտա Կլաուսը» պատմվածքը տպագրվել է «The Baum Bugle» ամսագրում (1968)։ Գրքով այն առաջին անգամ հրատարակվել է 1969 թվականին1989 թվականին Սիլվիա Էշբին գրել է մանուկների համար նախատեսված երաժշտական պիես «Սանտան անհետացել է» (անգլ.՝ Santa Claus is Missing!) վերնագրով և Սքոթ Թեյլորի երգերով։ Պատմվածքն էկրանավորվել է որպես «Օզ երկրի երեխաները» (անգլ.՝ The Oz Kids) մուլտսերիալի էպիզոդ «Ո՞վ է առևանգել Սանտային խորագրով» (անգլ.՝ Who Stole Santa?)։ Ալեքս Ռոբինսոնը պատմությունը վերածել է կոմիքսի 2009 թվականին։
Սուրբ ծննդյան գլխավոր հրաշագործի առևանգման թեման բազմիցս օգտագործվել է այնպիսի գեղարվեստական ստեղծագործություններում, ինչպիսիք են՝ Թիմ Բարթոնի «Մղձավանջ Սուրբ ծննդից առաջ», Ռութ Էնն Փաթիի «Կարո՞ղ է արդյոք միսիս Կլաուսը փրկել Սուրբ ծնունդը» և այլն։


== Ծանոթագրություններ ==
Կրասնոարմեյսկի շրջան (այլ կիրառումներ)

Կրասնոարմեյսկի շրջան, կարող է վերաբերել՝

Կրասնոարմեյսկի շրջան - մունիցիպալ շրջան Ռուսաստանի Դաշնության Չելյաբինսկի մարզում
Կրասնոարմեյսկի շրջան - մունիցիպալ շրջան Ռուսաստանի Դաշնության Կրասնոդարի երկրամասում
Կրասնոարմեյսկի շրջան - մունիցիպալ շրջան Ռուսաստանի Դաշնության Չուվաշիա հանրապետությունում
Կրասնոարմեյսկի շրջան - մունիցիպալ շրջան Ռուսաստանի Դաշնության Պրիմորիեի երկրամասում
Կրասնոարմեյսկի շրջան - մունիցիպալ շրջան Ռուսաստանի Դաշնության Սամարայի մարզում
Կրասնոարմեյսկի շրջան - մունիցիպալ շրջան Ռուսաստանի Դաշնության Սարատովի մարզում
Կրասնոարմեյսկի շրջան - շրջան Ուկրաինայի Դոնեցկի մարզում
Զելյոնի Գայ (գյուղ, Վոլնովախսկի շրջան)

Անվան այլ կիրառումների համար տե՛ս՝ Զելյոնի ԳայԶելյոնի Գայ (ուկրաիներեն՝ Зелений Гай), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Զելյոնի Գայ գյուղում բնակվում էր 79 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր շրջան (Իլինոյս)

Ալեքսանդր շրջան (անգլ.՝ Alexander County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 611 կմ² է, բնակչությունը՝ 8.238 մարդ (2010 թ. տվյալներով)։ Շրջկենտրոնն է Կայիրո բնակավայրը։ Կազմավորվել է 1819 թ.։
Հառա (գյուղ, Նոառոոցի շրջան)

Անվան այլ կիրառումների համար տե՛ս՝ ՀառաՀառա (էստ․՝ Hara), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ինտեգրալ

Ինտեգրալ, (լատ.՝ integer - ամբողջական, վերականգնված), մաթեմատիկայի կարևորագույն հասկացություններից։ Ծագել է մի կողմից՝ ֆունկցիան իր ածանցյալից վերականգնելու, մյուս կողմից՝ մակերես, ծավալ, աղեղի երկարություն, որոշակի ժամանակամիջոցում ուժի կատարած աշխատանք և նման այլ մեծություններ չափելու անհրաժեշտությունից։ Ըստ այդմ զանազանում են անորոշ և որոշյալ ինտեգրալներ։
Դուդինո (գյուղ, Վելիժսկի շրջան)

Անվան այլ կիրառումների համար տե՛ս՝ ԴուդինոԴուդինո (ռուս.՝ Дудино), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)